Rregullorja e administrimit të përgjithshëm të Kishës (1929) 

Organizimi i brendshëm i Kishës dhe administrimi i pasurive të manastireve, të 
kishave dhe të komuniteteve fetare, si dhe të çdo lloj dhurate ose ndihme që 
bëhen sipas dispozitave të kësaj Rregulloreje. 

KAPTINA I 

KËSHILLI MIKST 

Art. 1 - Autoriteti m'i lartë për administrimin dhe 
kontrollimin e pasurive është Këshilli Mikst, i cili e 
ushtron kompetencën e tij me anën e Këshillit Ekonomik 
të Përhershëm, sipas detyrave dhe të drejtave që i 
caktohen në këtë Rregullore. 

Art. 2. - Këshilli Mikst formohet sipas dispozitave 
relative të Statutit. Anëtarët laikë zgjidhen në këtë mënyrë: 

Peshkopi i çdo Dioqeze një muaj më parë se të mbarojë 
periudha e anëtarëve të Këshillit Mikst, provokon, me 
anë deklarate, kandidaturën e çdo besniku që ka 
cilësitë e kërkuara prej artikullit 3 për anëtar të 
Këshillit Mikst. Kandidahirat pranohen brenda 15 
ditëve prej datës së deklaratës. 

Peshkopi emrat e kandidatëve u a komunikon të gjitha 
pleqësive kishtare të Dioqezës së tij me anën e 
zevendësve lokalë. 

Pleqësitë kishtare, me vendim të tyre, zgjedhin një 
prej kandidatëve të paraqihir. 

Vendimi i dërgohet Qendrës së Peshkopatës me anë të 
zëvendësve. 

Pleqësia Kishtare e Qendrës së Peshkopatës 
(Dhimogjerondia) deklaron për anëtar'të Këshillit 
Mikst kandidatin që ka fituar shumicën e votave. Në 
rast njësie votash, Pleqësia Kishtare e Qendrës heq 
shortin midis atyreve që kanë vota të njëshme. 

Çdo anëtar zgjidhet për dy vjet dhe mund të rizgjidhet 
për periudhën e dytë po jo dhe për të tretën. 

Art. 3 - Anëtarët laikë duhet të kenë mbaruar një 

shkollë të mesme të plotë dhe të kenë të gjitha 
cilësitë që kërkohen për nëpunësit e Shtetit. 

Art. 4 - Kompetenca e Këshillit Mikst është: 

a) të caktojë mënyrën e përgjithshme për administrimin 
e pasurive të Kishave, të Manastireve, të komuniteteve 
Orthodhokse, të çdo lloj dhurate dhe ndihme si dhe të 
subvencionit të Shtetit; 

b) të kontrollojë të gjitha veprimet e Këshillit 
Ekonomik të Përhershëm; 

c) të vendosë mbi jetërsimin e pasurive; 

ç) të hartojë buxhetin preventiv të përgjithshëm të 
Kishës, një kopje e të cilit i paraqitet Ministrisë së 
Drejtësisë në konformitet me dispozitat e ligjës së 
administrimit të pasurive të komuniteteve për aprovim. 

MBLEDHJET E KËSHILLIT MIKST 

Art. 5 - Këshilli Mikst detyrohet të mblidhet një herë 
në vit në kohën kur ndodhet i mbledhur Sinodhi, sipas 
thirrjes së Kryetarit. 

Kryepeshkopi, në rast pune të jashtëzakonshme, që i 
përket kompetencës së Këshillit Mikst, e mbledh këtë 
pasi të marrë pëlqimin e shumicës së anëtarëve. 

Art. 6 - Mbledhjet e Këshillit Mikst kryesohen prej 
Kryepeshkopit. 

Këshilli Mikst ka quorum kur ndodhen tre laikë dhe tre 
klerikë midis të cilëve përmblidhet dhe Kryetari. 
Vendimet merren me shumicë votash. Në rast njësie, 
paravlen ana e Kryetarit. 

KAPTINA II 

KËSHILLI EKONOMIK I PËRHERSHËM 

Art. 7 - Këshilli Ekonomik i Përhershëm formohet sipas 
artikullit 51 të Statutit dhe anëtarët e tij zgjidhen 
për tre vjet. 

Pas mbarimit të këtij afati, anëtarët laikë mund të 

zgjidhen pasi të kalojë një periudhë tre vjetësh prej 
ditës së mbarimit të afatit të tyre. 

Anëtarët laikë duhet të kenë të gjitha cilësitë që 
kërkohen për nëpunësit e Shtetit. 

Art. 8 - Këshilli Ekonomik i Përhershëm emëron 
administratorët e Manastireve të cilët janë klerikë 
dhe mbajnë titullin Igumen. Kryetari dekreton emërimin 
e tyre, duke pasur vetëm arsye shpirtërore. 

Igumeni merr rrogën që caktohet në buxhet. 

KAPTINA III 

KËSHILLI IGUMENAL 

Art. 9 - Këshilli Igumenal përbëhet prej Igumenit dhe 
dy laikëve, një prej qytetit dhe një prej fshatit më 
t'afërm të manastirit. 

Anëtarët laikë të këtij këshilli zgjidhen si pason: 

Peshkopi paraqet gjashtë kandidatë, tre prej fshatit 
në të cilin ndodhet Manastiri dhe tre prej qytetit më 
t'afërm, Qendër Peshkopate ose Qendër zëvendësie. 
Kandidatët e fshatrave i paraqiten pleqësive të 
fshatrave përkatëse të cilat prej të treve zgjedhin 
dy; kandidatët e qyteteve i paraqiten pleqësive 
kishtare të qytetit përkatës dhe ajo prej të treve 
zgjedh dy. Të katër kandidatët të zgjedhur në këtë 
mënyrë i paraqiten Këshillit Ekonomik të Përhershëm, i 
cili prej tyre zgjedh dy, një prej qytetit dhe një 
prej fshatit. 

Art. 10 - Kompetenca e Këshillit Igumenal është: 

a) të kqyrë mbarëvajtjen dhe rregullin e Manastirit, 
të administrojë pasuritë e tij, sipas urdhërave 
hierarkike; 

b) të vërë në ankand çdo shfrytëzim pasurie të 
tundshme dhe të patundshme; 

c) të shesë në ankand, sipas ligjeve të ankandeve, 
produktet dhe frytet e përmotshme. Në rast nevoje, 
Këshilli Igumenal mban të drejtën të bëjë shitje pa 

ankand të produkteve dhe të fryteve të përmotshme një 
herë në çdo 2 muaj dhe vetëm kur shuma nuk kapërcen të 
150 (njëqind e pesëdhjetë) fr. ari. 
ç) të mbledhë të ardhurat, arkëtar i të cilëve do të 
jetë anëtari laik prej qytetit. Ky paguan me 
urdhër-pagese të nënshkruar prej Igumenit, në bazë të 
vendimit të Këshillit Igumenal, i cili e ka për 
kompetencë të caktojë shumën e përmuajshme për nevojat 
e ditës. 

d) të mbajë libra kontabilteti të rregullshme për të 
cilat ka një ndihmës llogaritar me shpërblim të 
caktuar në buxhetin e Manastirit; 
dh) të vendosë mbi nevojën e jetërsimit të pasurive 
të patundshme, i cili përmbarohet pasi vendimi të 
aprovohet prej Këshillit Mikst. 

Këshilli Igumenal dorëzon në çdo gjashtë muaj 
t'ardhurat në Arkën e Përgjithshme dhe gjithashhi 
paraqet një raport relativ. 

Art. 11 - Në fund të çdo adjudikate Këshilli 
kompetent, me anën e Kryetarit të tij, duhet të lidhë 
kontratë me sipërmarrësin dhe ta vërtetojë në noteri. 
Shpenzimet përkatëse rëndojnë mbi sipërmarrësin me 
gjithë taksat shtetërore dhe komunale të lypura prej 
ligjeve. 

MBLEDHJET E KËSHIELIT IGUMENAL 

Art. 12 - Këshilli Igumenal mblidhet një herë në 
muaj rregullisht dhe, në rast nevoje, dy herë. 

Art 13 - Peshkopi ruan mbi Igumenin të gjitha të 
drejtat kanonike për disiplinën kishtare si dhe për 
lejimin ose pushimin e meshimit për arësye kanonike 
dhe të justifikuara. 

KAPTINA IV 

PEEQËSITË KISHTARE 

Art. 14 - Pleqësitë kishtare (Dhimogjeronditë) të 
qytetit përbëhen prej gjashtë vetash dhe zgjidhen për 
dy vjet. 

Zgjedhja e këtyre Pleqësive bëhet në mënyrën 
indirekte si pason: 

Prej 1 gjer më 1000 frymë zgjidhen katër për çdo 250 
frymë; 

Prej 1001 gjer më 2000 frymë zgjidhen tre për çdo 250 
frymë; 

Prej 2001 gjer më 3000 frymë zgjidhen dy për çdo 250 
frymë; 

Prej 3001 e lart zgjidhet një për çdo 250 frymë; 

Art. 15 - Zgjedhësit e parë që të mundin të votojnë 
duhet të kenë të gjitha ato cilësi që kanë zgjedhësit 
e parë në zgjedhjen parlamentare dhe të jenë në 
rregull me pagesat fakultative dhe llogaritë kishtare. 

Art. 16 - Zgjedhësit e dytë duhet të dinë të 
shkruajnë dhe të këndojnë gjuhën shqipe dhe të jenë 25 
vjeç e lart. 

Art. 17 - Pleqtë (dhimogjerondët) duhet të dinë të 
shkruajnë dhe të këndojnë gjuhën shqipe dhe të jenë 30 
vjeç e lart. 

Art. 18 - Pleqësitë Kishtare të katundevet përbëhen 
prej priftit të fshatit dhe dy laikësh. Këta të fundit 
zgjidhen prej popullit të katundit për dy vjet dhe 
zgjedhjet e tyre konfirmohen prej Peshkopit. 

Mbledhjet e Pleqësive Kishtare të fshatrave mbahen 
nën kryesinë e priftit. 

Kompetenca e tyre është si ajo e Pleqësive të 
qyteteve. 

Pleqësitë kishtare të katundeve zgjedhin dy kandidatë 
për kujdestar. Këta i paraqiten Peshkopit, i cili 
emëron një prej tyre. 

Art. 19 - Administrimi i pasurivet të kishave dhe të 
komunitetevet fetare bëhet prej Peshkopit ose 

Zëvendësit të tij së bashku me Këshillat Kishtarë të 
qytetevet ose të katundeve. 

Art. 20 - Kompetenca e Pleqësive Kishtare është: 

a) të emërojë kujdestarët (epitropët e Kishave) 

b) të zgjedhë priftërinjtë dhe dhjakët duke votuar për 
këtë punë dhe kujdestarët e Kishës përkatëse në të 
cilën emërohen prifti ose dhjaku; 

c) të kqyrë mbarëvajtjen dhe rregullin e Kishës, të 
administrojë pasuritë e saj sipas urdhërit hirarkik 
dhe të veprojë sipas artikullit 10 të kësaj 
Rregulloreje. 

Në emërimin e priftërinjve dhe të dhjakëve, Peshkopi 
mban veton për arësye shpirtërore, të cilat nuk 
detyrohet t'i bëjë të njohur asnjeriu dhe në asnjë 
mënyrë. 

ç) të hartojë buxhetin preventiv të çdo viti dhe t'ia 
dërgojë Peshkopatës sipas artikullit 48 të Statutit. 

Art. 21- Në rast neglizhence të rëndë ose 
mosmarrëveshjeje të Pleqësive, dërgohet si inspektor 
një prej Qendrës mbi raportin e të cilit Këshilli 
Ekonomik i Përhershëm vendos duke pasur të drejtë të 
shpëmdajë Pleqësinë e vjetër dhe të zgjedhë një të 
re. 

Kujdestarët e Qendrave të Peshkopatës pushohen për 
neglizhencë të rëndë prej Pleqësisë Kishtare dhe ata 
jashtë Qendrës prej Peshkopit, pas propozimit të 
Këshillave Kishtare lokale. 

Art. 22 - Pleqësitë Kishtare si dhe ato Igumenale 
veprojnë sipas buxhetit të përgjithshëm t'aprovuar 
prej Këshillit Mikst. 

Art. 23 - Peshkopi ruan veton për psaltët dhe 
kishtarët. 

KAPTINA V 

KUJDESTARËT 

Art. 24 - Kujdestarët e Kishave të qyteteve dhe të 
katundeve emërohen prej Pleqësive Kishtare relative, 
dekretohen prej Peshkopit kompetent dhe janë dy për 
secilën kishë. Në kishat që kanë popullsi të madhe 
emërohen dhe dy ndihmës kujdestarë. Koha e vazhdimit 
të tyre është dy vjet dhe shërbejnë darovisht. 

Art. 25 - Të drejtat e kujdestarëve janë: 

a) të marrin pjesë në Këshillin e Pleqësive Kishtare 
për zgjedhjen e priftërinjve dhe të dhjakëve; 

b) të emërojë dhe të pushojë, së bashku me Pleqësitë 
Kishtare, psaltët dhe kishtarët; 

Vendimet dekretohen prej Peshkopit kompetent. 
Organizimi i Koreve mbetet në kompetencën e 
Peshkopëve. 

c) të kujdesen për mirëmbajtjen e Kishës, të shpenzojnë 
sipas buxhetit të caktuar dhe të kujdesen për shtimin 
e t'ardhurave; 

ç) t'inkasojë t'ardhurat dhe çdo katër muaj të 
paraqesë një raport për gjendjen e Kishës dhe të 
personelit të saj. 

Kujdestarët e kishave të katundeve si dhe arkëtarët e 
Këshillës së kujdestarëve të qyteteve janë të detyruar 
t'i dorëzojnë të hollat në çdo tre muaj Arkëtarit të 
Pleqësisë Kishtare të vendit. 

Arkëtarët e Pleqësisë Kishtare tepricat e të gjitha të 
ardhurave ia dërgojnë Arkëtarit të Qendrës së 
Peshkopatës në fund të çdo viti. 

Në rast që teprica kalon 2000 (dy mijë) fr. ari, këto 
depozitohen në një nga Bankat shqiptare më të afërme. 
Regjistrat do të bëhen prej Qendrës në formë të 
njëshme, do të shpërndahen ndër Dioqeza dhe do të 
vërtetohen prej Peshkopit. 

Art. 26 - Çdo Pleqësi Kishtare emëron prej gjirit të 
saj arkëtarin. Kur kujdestarët janë më tepër se një, 
Peshkopi emëron arkëtar njërin prej tyre; në rast se 
është i vetëm, ky ipso facto mbetet arkëtar. 

Arkëtari i Këshillit të kujdestarëve do t'i dorëzojë 

tepricat e kishës, sipas buxhetit, në Arkën e 
Pleqësisë kishtare lokale. Kjo ia dorëzon Arkës së 
Qendrës së Dioqezës, e cila ia dorëzon Arkës së 
Përgjithshme. Peshkopët tepricat i dorëzojnë një herë 
në vit në Qendër. 

Art. 27 - Kujdestarët detyrohen të regjistrojnë të 
gjitha të ardhurat hollësisht në libra zyrtare të 
dërguara posaçërisht prej Kryesisë. 

Art. 28 - Priftërinjtë mund të transferohen për 
arësye të jashtëzakonshme prej Peshkopit të Dioqezës 
dhe me pëlqim të Kryepeshkopit. 

KAPTINA VII 

ANËTARËTE SINODHIT 

Art. 29 - Mitropoliti i Qendrës dhe Kryepeshkopi 
merr një rrogë të përmuajshme prej 800 (tetëqind) fr. 
ari dhe një shpërblim përfaqësimi prej 300 (treqind) 
fr. ari në muaj. 

Peshkopët kanë nga një rrogë të përmuajshme prej 600 
(gjashtëqind) fr. ari. 

Ikonomi i Madh Mitrofor ka një rrogë të përmuajshme 
prej 400 (katërqind) fr. ari dhe 100 (njëqind) franga 
ari si shpërblim i anëtarit të Sinodhit të Shenjtë. 
Peshkopët titullarë (pa Dioqezë) kanë një rrogë prej 
400 (katërqind) fr. ari në muaj. 

Në rast se një Peshkop mban zëvendësinë e një 
Peshkopate tjetër, merr dhe gjysmën e rrogës së 
Peshkopit që zëvendëson. 

PERSONELI 

Art. 30 - Sekretari i Përgjithshëm ka rrogë të 
përmuajshme fr. ari 300 (treqind) në muaj. 

Llogaritari i Përgjithshëm ka rrogë të përmuajshme 
250 (dyqind e pesëdhjetë) fr.ari. 

Sekretari 160 (njëqindegjashtëdhjetë); 

Kopisti 150 (njëqind e pesëdhjetë); 

Dhjaku ose nën Dhjaku i kryesisë 120 (njëqind e 
njëzet); 

Dy shërbëtorët nga 100 për çdo njeri; 

Predikonjësi i Përgjithshëm 300 (treqind). 

PERSONELI I KËSHILEIT MIKST 

Art. 31 - Për mbledhjet e rregullshme të Këshillit 
Mikst çdo anëtar laik për shpërblim dhe shpenzimet e 
udhëtimit merr 400 (katërqind) fr.ari. 

Për mbledhjet e jashtëzakonshme çdo anëtar laik merr 
shpenzimet e udhëtimit dhe 20 (njëzet) fr.ari. në 
ditë. 

ANËTARËT E KËSHILETT EKONOMIK 
TË PËRHERSHËM 

Art. 32,- Çdo anëtar i Këshillit Ekonomik të 
Përhershëm merr 10 (dhjetë) fr. ari për çdo mbledhje. 

PERSONEEI I PESHKOPATAVE 

Art. 33 - Sekretari i Peshkopatave merr një rrogë të 
përmuajshme prej 200 (dyqind) fr. ari; 

Dhjaku ose nëndhjaku i çdo Peshkopate 100 (njëqind); 
Shërbëtorët 80 (tetëdhjetë). 

Zëvendësit lokalë klerikë marrin nga 30 (tridhjetë) 
fr. ari. 

Për subvencionin e priftërinjvet vihet në dispozitë 
një shumë prej 30.000 (tridhjetmijë) fr. ari. 

Për përmbushjet e Seminarit lihen në dispozitë 40.000 
(dyzetmijë) fr. ari. 

Art. 34 -Këshilli Mikst në hartimin e buxhetit është 
i detyruar të caktojë shumën e të hollave të duhura 
për të dërguar dhe për të përmbajtur në një nga 
fakultetet theollogjike dy gjer më katër studentë. 

Për botimin e revistës lihen në dispozitë 600 
(gjashtëqind) fr. ari. 

CILESITE EPERSONEEIT 


Art. 35 - Predikonjësi i Përgjithshëm dhe Instruktori 
duhet të jetë i diplomuar prej një fakulteti 
theollogjie dhe, në rast nevoje, këtë vend mund t'a 
zerë dhe një nga graduatët klerikë të provuar në 
zotësi. 

Art. 36 - Sekretari i Përgjithshëm duhet të ketë 
mbaruar një shkollë të mesme dhe duhet të dijë një 
gjuhë të huaj të Oksidentit. 

Llogaritari i Përgjithshëm duhet të ketë mbaruar një 
shkollë tregtare ose një shkollë të mesme; 

Sekretari duhet të ketë mbaruar një shkollë qytetëse; 
Sekretari i Dioqezave duhet të ketë mbaruar një 
shkollë qytetëse. 

EMËRIMET 

Art. 37 - Predikonjësi i Përgjithshëm emërohet me 
vendimin e Sinodhit dhe me dekretimin e Kryepeshkopit. 
Sekretari i Përgjithshëm emërohet dhe pushohet sipas 
Statutit. 

Llogaritari i Përgjithshëm emërohet dhe pushohet prej 
Këshillit Ekonomik të Përhershëm. 

Dhjaku ose nën Dhjaku i Kryesisë, kopisti dhe 
shërbëtorët emërohen dhe pushohen prej Kryepeshkopit. 
Sekretarët e Dioqezave emërohen dhe pushohen prej 
Pleqësive Kishtare dhe dekretohen prej Peshkopit 
kompetent. 

Dhjaku ose nëndhjaku dhe shërbëtorët emërohen dhe 
pushohen prej Peshkopit. 

DETYRATE TYRE 

Art. 38 - Detyrat e Predikonjësit të Përgjithshëm 
dhe të Instruktorit të klerit janë: 
a)të predikojë Fjalën e Perëndisë, sipas 
instruksioneve të marra nga Kryesia; 



b) të stërvitë klerin në gjuhën amtare dhe në rregullën 
kishtare për sa u përket shërbesave të hirshme; 

c) të përmbushë çdo mision për inspektimin e 
manastireve dhe kishave si dhe çdo mision tjetër 
kishtar të ngarkuar prej Kryesisë. 

Art. 39 - Detyrat e Sekretarit të Përgjithshëm janë: 

a) të rregullojë të gjitha veprimet e sekretarisë për 
të cilat është përgjegjës përpara Kryetarit; 

b) të mbajë procesverbalet e mbledhjeve si dhe të 
gjithë korrespodencën 

c) të përkujdeset për mirëmbajtjen e arkivave dhe të 
protokollit me anën e dipendeteve të tij. 

Art. 40 - Detyrat e Sekretarit janë: 

a) të zbatojë urdhërat e Sekretarit të Përgjithshëm; 

b) të mbajë në rregull arkivat dhe protokollin; 

c) të mbajë korrespondencën private të Kryesisë dhe të 
përmbajë çdo punë që i përket Zyrës së tij. 

Art. 41 - Detyrat e Llogaritarit të Përgjithshëm 
janë: 

a) të zbatojë urdhërat e Sekretarit të Përgjithshëm për 
sa u përket të ardhurave dhe të prishurave; 

b) të përkujdeset për zbatimin e plotë të buxhetit. 

c) të jetë në dispozitë të Këshillit Mikst dhe të 
Këshillit Ekonomik të Përhershëm për sa u përket 
llogarive; 

ç) të mbajë në rregull regjistra dhe dëftesë-pagesat 
për mungesën e të cilave është përgjegjës; 

d) të jetë në korrespondencë me Dioqezat për sa i 
përket buxhetit; 

dh) të lëshojë dëftesë-pagesat në bazë të vendimeve të 
Këshillave përkatëse. Dëftesë-pagesat duhet të jenë të 
nënshkruara prej tij dhe prej Kryepeshkopit. 

Gjithashtu nënshkruhen prej tij dhe prej Kryepeshkopit 
urdhër-pagesat ose urdhër-marrjet. 

Art. 42 - Kopisti ekzekuton të gjitha urdhërat që 
merr prej Kryesekretarit. 

Art. 43 - Të gjithë funksionarët e Kishës janë të 
detyruar të punojnë sipas orarit të zyrave qeveritare. 


Art. 44 - Arkëtari inkason të ardhurat dhe paguan me 
mandat-pagese si më sipër. 

Art. 45 - Për shkak mospërmbushjeje detyre, 
autoritetet kompetente për emërimin e tyre kanë të 
drejtë të përdorin më parë qortimin, pastaj gjobitjen 
me një pjesë të rrogës dhe më në fund pushimin prej 
pune. 

KAPTINA VIII 

PAGESAT FAKULTATIVE 

Art. 46 - Pagesat fakultative shkojnë në Arkën e 
Përgjithshme të Kishës. 

Peshkopët janë përgjegjës për mbledhjen e pagesave 
fakultative. 

Për të përmbushur sa më mirë dhe në mënyrën më 
efikase këtë detyrë, këta do të jenë në bashkëpunim me 
Pleqësitë Kishtare të Qendrave si dhe të katundeve. 

Art. 47 - Pagesat fakultative do të paguhen prej çdo 
Orthodhoksi të Krishterë të martuar. 

Art. 48 - Pagesat fakultative do të jenë një gjer më 
pesë fr. ari. në mot. 

Klasat e komunitetit orthodhoks që paguajnë janë: e 
para, e dyta, e treta. Përveç këtyre, Këshillat 
Kishtare caktojnë dhe një klasë nderi. Klasa e parë 
paguan pagesë-fakultative pesë fr.ari, klasa e dytë dy 
franga ari dhe e treta një fr. ari. 

Klasa e nderit paguan sipas dëshirës. 

Art. 49 - Klasat e ndryshme caktohen prej Pleqësive 
Kishtare, të cilat i dërgojnë përfundimin Këshillit 
Ekonomik të Përhershëm. 

Art. 50 - Pagesat mblidhen prej klerikësh ose 
laikësh që do të caktohen prej Peshkopit. Prej të 
ardhurave fakultative 10 (dhjetë) për qind i mban 
Peshkopi dhe 10 (dhjetë) përqind kleriku ose laiku që 
ngarkohet për mbledhje. 


TË NDRYSHME 

Art. 51 - Klerikët të çdo grade të cilët ndodhen pa 
punë dhe që s'kanë mjetet e jetesës së tyre dhe 
jetojnë duke lypur ose në një mënyrë që cënon 
dinjitetin e gradës së tyre, dërgohen me vendim të 
Këshillit Disiplinor peshkopal në një nga Manastiret. 

Art. 52 - Manastiret që nuk janë në gjendje 
financiare të përmbajnë Igumenin dhe t'u bëjnë ballë 
shpenzimeve të ndryshme, pasuritë e tyre të tundshme 
dhe të pahmdshme deklarohen me vendim të Këshillit 
Ekonomik të përhershëm, si pjesë e pandarë e 
Manastirit më t'afërm. 


Art. 53 - Priftërinjtë që janë në shkallë të 
përdorin gjuhën shqipe në meshë, në rast që nuk 
konformohen me urdhërat e Kryetarit të Sinodhit për 
përdorimin e gjuhës shqipe në Kishë, pushohen nga 
shërbimi i tyre administrativisht dhe humbasin çdo të 
drejtë relative me shërbimin e tyre të gjertanishëm. 

Ky pushim bëhet me vendim Kryepeshkopal. 

Art. 54 - Psaltët dhe koret, në rast që nuk 
konformohen me urdhërat e Kryetarit të Sinodhit për 
përdorimin e gjuhës shqipe në kishë, pushohen 
menjëherë nga shërbimi i tyre. 

Art. 55 - Kjo Rregullore, pas tre vjetësh, mund të 
modifikohet prej Këshillit Mikst së bashku me 
Këshillin Ekonomik të përhershëm në konformitet me 
Statutin. 


13 



Art. 56 - Kjo Rregullore i paraqitet Ministrisë së 
Drejtësisë për aprovim. 

Korçë, 20 korrik 1929 

Kryetari i Këshillit për hartimin e kësaj Rregulloreje 

Kryepeshkopi Visarion 

Anëtarët : 


Agathangjel 

Ambrozi 

Ik. M. Mitr. V. Marko 
Av. Ilia Kotta 
Vasil Avrami 
Thoma Papapano 
Dr. Mihal Cane 
Kristaq Zaguridhi 
Vasil Bakalli 
Dr. Zoi Xoxa 

Vërtetohet njësia me origjinalin 

Durrës, 6 shtator 1929 

